कानपुर दिन-दहाडे बैंक में हुई डकैती कानपुर नगर, बदमाशों में खाकी का खौफ कितना रह गया इसकी बानगी कल दिन दहाडे हुए एक बैंक डकैती के दौरान सामने आयी। नौबस्ता हंसपुरम इलाके में हुई इस बैंक डकैती ने शहर के प्रशासन पर सवालिया निशाल लगा दिया है। फिल्मी स्टाईल से बैंक के घुसे बदमाशो ने बैंक लूटा और बम मारते हुए भाग निकले। दिन दहाडे हुई इस वारदात में क्षेत्रीय लोगों में भय व्याप्त हो गया है। वहीं मौके पर पुलिस फोर्स पहुंच गयी। थाना नौबस्ता के हंसपुरम क्षेत्र स्थित बडौदा उत्तर प्रदेश ग्रामीण बैंक में शुक्रवार को दिन दहाडे बदमाशो ने धावा बोल दिया। लोगों की माने तो बदमाशो ने पहले पिस्तौल निकाल कर लोगों को कवर किया बाद में बैंक में लूट की घटना को अंजाम दिया और बम मारते हुए भाग निकले, जिससे लोगों में दहशत का माहौल है। खबर लिखे जाने तक यह पता नही चल सका कि कितने की क्या लूट हुई है लेकिन मौके पर पहुंचे पुलिस फोर्स तथा बैंक अधिकारियों द्वारा जांच की जा रही है।